Rafael Əsədov (rəssam)

**Rafael Hüseyn oğlu Əsədov** () — kino və televiziya rəssamı, Azərbaycan Respublikasının əməkdar mədəniyyət işçisi (2001).

## Həyatı
19 iyul 1944-cü ildə Masallı şəhərində anadan olub

1961–1966-cı illərdə Əzim Əzimzadə adına Azərbaycan Dövlət Rəssamlıq məktəbində təhsil alıb.

1969–1977-ci illərdə Azərbaycan Dövlət İnşaat Mühəndisləri İnstitutunun memarlıq fakültəsndə təhsil alıb.

1968-ci ildən AzTV-də əmək fəaliyyətinə başlamışdır. 40 ildən artıq müddətdə baş rəssam vəzifəsini daşımaqla Televiziyanın qızıl fondunda saxlanılan onlarla televiziya tamaşaları və filmlərinin quruluşçu rəssamı olmuşdur.

1997-ci ildə "Topal Teymur", "Ac həriflər", "Nigarançılıq"televiziya tamaşalarının bədii həllinə görə rejissor Ramiz Mirzəyev və operator Eldar Məmmədovla birlikdə "Humay" mükafatına layiq görülmüşdür.

2012–2015-ci illərdə "SPACE" telekanalında baş rəssam çalışıb.

2017-ci ildən Azərbaycan Dövlət Mədəniyyət və İncəsənət Universitetinin Təsviri Sənət Kafedrasında müəllim vəzifəsində çalışır.

1989-cu ildən Azərbaycan Rəssamlar İttifaqının üzvüdür.

2013-cü ildən Azərbaycan Kinematoqrafçılar İttifaqının üzvüdür.

2001-ci ildə "Azərbaycan Respublikasının əməkdar mədəniyyət işçisi" fəxri adına layiq görülmüşdür.

1968-ci ildən başlayaraq "Yazıçı", "Gənclik", "Maaraf"və s. nəşriyyat orqanlarında , 2Pioner", "Ulduz" jurnallarında Azərbaycan və Dünya ədəbiyyatı nümunələrinə yüzlərlə illüstrasiyalar hazırlamışdır ki, bu illüstrasiyaiarın bir qismi Respublika Muzeylərinin eksponatıdır.

Rafael Əsədov Respublika rəssamları sərgilərinin daimi iştirakçısıdır.

## Filmoqrafiya
* Mehmanxana sahibəsi (1978, tammetrajlı film-tamaşa) – rəssam
* Ötən ilin son gecəsi (film, 1978) – rəssam
* Alov (film, 1979) – rəssam
* Evləri köndələn yar (film, 1982) – rəssam
* Bağışla (film, 1983) – rəssam
* Balıq günü (film, 1983) – rəssam
* Topal Teymur (film, 1983)– rəssam
* Səndən xəbərsiz (film, 1985)– rəssam
* Astana (film, 1986) – rəssam
* Ağ atlar üçün vals – rəssam
* Ordan-burdan (film, 1987) – rəssam
* Sən həmişə mənimləsən (film, 1987) – rəssam
* Yaşıl eynəkli adam (film, 1987)– rəssam
* Dəfn edilməmiş ölülər (1988, tammetrajlı film-tamaşa) – rəssam
* Qonşu qonşu olsa... (film, 1989) – rəssam
* Yad qızı (1990, tammetrajlı film-tamaşa) – rəssam
* Ac həriflər (film, 1993) – rəssam
* İtkin gəlin (film, 1994) (1994, bədii serial) – rəssam
* Yurd yeri – rəssam
* Bala-başa bəla! (film, 1995) (1995, tammetrajlı film-tamaşa) – rəssam
* Duel (1995, tammetrajlı film-tamaşa) – rəssam
* Muğam (II) (1995, tammetrajlı film-tamaşa) – rəssam
* Cəza (1996, tammetrajlı film-tamaşa) – rəssam
* Fatehlərin divanı – rəssam
* Yurd yeri 2 – rəssam
* Nigarançılıq (film, 1998) – rəssam
* Dirsə xanın oğlu Buğacın boyu (2000, tammetrajlı film-tamaşa) – rəssam
* Başmaq (2001, qısametrajlı bədii film) – rəssam
* Salur Qazanın evi talandığı boy (film, 2001) – rəssam
* Güllələnmiş heykəllər (film, 2002) – rəssam
* Dəvətnamə (film, 2003) – rəssam
* Sara Qədimova (2003, qısametrajlı sənədli televiziya filmi) – rəssam
* Tilsim (film, 2005) – rəssam
* Bəylik dərsi və ya keçmişdən gülməcələr... (film, 2007) – rəssam
* Bir ovuc torpaq (film, 2009) – rəssam
* Bir rəngin min çaları (2010, qısametrajlı sənədli televiziya filmi) – rəssam
* Ləyaqət hücrəsi (film, 2011) – rəssam
* Mürafiə vəkillərinin hekayəti (film, 2011) – rəssam
* Tək olanda qorxma... (teleserial, 2013) – rəssam